Кандрат Зігмундавіч Церах

Кандрат Зігмундавіч Церах (, Альковічы, цяпер Вілейскі раён) — савецкі і беларускі гаспадарчы дзеяч, апошні міністр гандлю СССР (1986—1991).

 Біяграфія 
Кандрат Церах нарадзіўся 26 лістапада 1935 года ў вёсцы Альковічы Віленскага ваяводства Польшчы, цяпер Вілейскага раёна Мінскай вобласці ў сям’і незаможных сялян.

У 1952 годзе з адзнакай скончыў Баранавіцкую гандлёва-кааператыўную школу. У 1966 — завочна Беларускі дзяржаўны інстытут народнай гаспадаркі.

Член КПСС ад 1958 года. Выбіраўся дэпутатам Вярхоўнага Савета БССР, дэпутатам Вярхоўнага Савета СССР (1987—1989).

 Праца 
 1952—1954 — старшы бухгалтар сельскага спажывецкага таварыства Ільянскі раён.
 1954—1958 — тэрміновая служба ў ВМФ СССР.
 1959—1963 — дырэктар Вілейскага гархарчпрамгандлю (Вілейка).
 1963—1965 — дырэктар Маладзечанскага гархарчпрамгандлю (Маладзечна).
 1965—1967 — намеснік старшыні праўлення Мінскага аблспажыўсаюза.
 1967—1970 — намеснік начальніка ўпраўлення гандлю Мінскага аблвыканкама.
 1970—1977 — першы намеснік старшыні праўлення Белкаапсаюза, Мінск.
 1977—1984 — старшыня праўлення Белкаапсаюза, Мінск.
 1984—1986 — намеснік Старшыні Савета Міністраў БССР (курыраваў гандаль і бытавое абслугоўванне).
 26 снежня 1986 — 26 лістапада 1991 — міністр гандлю СССР.
 Пасля 1991 працаваў у прадпрымальніцтве.
 Ад 1992 — прэзідэнт Закрытага акцыянернага таварыства «Знешнеэканамічная асацыяцыя» («Внешнеэкономическая ассоциация»)Российский Государственный Торгово-Экономический Университет // Российский Государственный Торгово-Экономический Университет.

Жыве ў Маскве

 Сям’я 
Жонка — Людміла Іосіфаўна, дачка — Аксана, сын — Уладзімір.

 Цытаты 

Некаторыя эканамісты і палітыкі лічаць, што пачатак развалу СССР паклала вядомая пастанова аб барацьбе з п’янствам. За 4 гады з таваразвароту выбыла 63 мільярды рублёў, а долар тады каштаваў 63 капейкі.

… Вінаватыя канкрэтныя людзі, якія прымалі рашэнні. Зразумела, у першую чаргу, вінаваты Гарбачоў — канчатковае рашэнне было за ім. На Брэжнева таксама націскалі непітушчыя, але ён не пайшоў на гэта. З п’янствам змагацца трэба, але іншымі метадамі.

Мне давялося прысутнічаць на пасяджэнні палітбюро, калі абмяркоўваўся гэтае фатальнае пытанне. Выступалі ўсе, прыводзілі шмат лічбаў: колькі гіне людзей ад п’янства, як гэта ўплывае на вытворчасць, на выхаванне дзяцей. Больш за ўсіх выступалі тады Лігачоў і Саломенцаў. Іх довады былі пераканаўчымі. Але ніхто не сказаў, што гэтым быццам бы правільным рашэннем краіну заганяюць у тупік. Ад 10 гадзін раніцы і да 10 вечара ішло абмеркаванне. А завяршылася тым, што рашэнне ў рэшце рэшт было прынята, але з вялікім спазненнем.

… Гэта прывяло да таго, што стаў трашчаць бюджэт. У продажы не стала цукру, таму што разгарнулася самагонаварэнне. Скараціліся закупкі харчавання за мяжой, людзі сталі атручвацца ад ужывання з утрыманнем спірту напояў, пачалі высякаць вінаграднікі…Виктор Пушкарев: Последний министр торговли СССР  // «Деловая пресса».

 Узнагароды 
 ордэн Працоўнага Чырвонага Сцяга
 ордэн Дружбы народаў
 ордэн «Знак Пашаны»Знiчкi Айчыны: Вілейка // «Голас Радзімы».

 Спасылкі 
 Хто ёсць хто. Кандрат Церах  // «Рэгіянальная газета».
 Михаил Шиманский: Как белорус Кондрат Терех спасал во время перестройки союзную торговлю  // «Рэспубліка».
 Последний министр торговли СССР  // «Деловая пресса».
 2006 год для «Торговой газеты» — юбилейный // «Деловая пресса».
 Александр Рудницкий: От бухгалтера до министра // «Рэспубліка».
 Александр Николайчук: Кондрат Терех: На должности министра СССР я отбыл каторгу  // http://news.tut.by 

Катэгорыя:Нарадзіліся ў Вілейскім раёне
Катэгорыя:Дэпутаты Вярхоўнага Савета СССР
Катэгорыя:Дэпутаты Вярхоўнага Савета БССР
Катэгорыя:Члены КПСС
Катэгорыя:Нарадзіліся ў Альковічах
Катэгорыя:Намеснікі Старшыні Савета Міністраў БССР